Аԥсны нанҳәамза анҵәамҭазы еиҳа зыхә лаҟәу аԥсшьарҭа ҭыԥқәа иалкаау хԥа рыбжьара иҟоуп
© Sputnik / Томас ТхайцукОтдых в Абхазии
© Sputnik / Томас Тхайцук
Урыстәыла атуроператорцәа Рассоциациа аналитикатә маҵзура урыстәылатәии аҳәаанырцәтәии акурортқәа рҟны ахәԥсақәа ирхылаԥшуеит.
АҞӘА, нанҳәа 16 - Sputnik. Аԥсны нанҳәамза анҵәамҭазы еиҳа зыхә лаҟәу аԥсшьарҭа ҭыԥқәа иалкаау хԥа рыбжьара иҟоуп. Убри аан ареспубликаҿ аҵыхәтәантәи аҩымчыбжь рыла 24% иацлеит ҳәа аҩуеит Урыстәыла атуроператорцәа Рассоциациа.
Аԥсныҟа атурқәа ҩыџьа жәа-уахык раамҭала аԥсшьара 48,7 нызқьмааҭ ҳәа аахәара уадаҩхеит. Нанҳәа алагамҭаз 39,3 нызқьмааҭ иаԥсан.
Урыстәыла атуроператорцәа Рассоциациа аналитикцәа ҩымчыбжь рахь знык аҭҵаарақәа мҩаԥыргоит.
Аԥсны аасҭа еиҳа имарианы аԥсшьара алшоит Краснодартәи атәылаҿацә: Анапеи Шәачеи. Арҭ аҭыԥқәа рҿы жәа-уахык аԥсшьара, акрыфара, амҩахә азы ҩыџьа 34,7 – 36,3 нызқьмааҭ иартәоит.
Краснодартәи атәылаҿацә аҿы апакеттә ԥсшьара абжьара хәыԥса нанҳәа аҩбатәи азыбжазы рыхәқәа лаҟәит.
Ҟрым, алаҵаҟаҵаразы асертификат ахьаҭаху – ахәԥсақәа 16 000 мааҭ ихалеит (46%). Уажәы 52,2 нызқьмааҭ еиҵоу атур уоуӡом.
Зегь раасҭа аҳәаанырцәтәи ахырхарҭаҿы ахәԥсақәа лаҟәуп Ҭырқәтәыла. Ҩыџьа рзы атур 54,9 нызқьмааҭ иаԥсоуп.
Аҩбатәи аҭыԥ ааныркылоит Арабтәи Аемиратқәа. Нанҳәа 16-20 рзы ҩыџьа жәамштәи рыԥсшьара 75,9 нызқь мааҭ иаԥсоуп.
Ахԥатәии аԥшьбатәии аҭыԥқәа ныркылоит – Болгариа, Марокко. Анаҩс – Египет, Албаниа, Хорватиа, Бырзентәыла.
Иара убас шәаԥхьар ҟалоит:
- Чачхалиа аԥсшьара аамҭа арҭбааразы: аҿкы ашьҭахьтәи аиҭашьақәыргылара иазхәыцтәуп
-
Аԥснытәи ақалақь "акадифаамҭаз" аԥсшьара ахьалырхуа аҭыԥқәа ирхыԥхьаӡалоуп